Diari Oficial de la Generalitat Valenciana


Sumari del DOGV 3453, del 12-03-1999 (1999/1541)

Rotlle d'apel·lació número 1.191/1997. Cèdula de notificació.
-------------------------------------------------------------

### Dades del document

Número de DOGV
:   3453

Data del DOGV
:   12-03-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/1541


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.191/1997. Cèdula de notificació. [1999/Q1541]
  
La Secció Sisena de l'Audiència Provincial de València ha dictat, en el rotlle d'apel·lació número 1.191/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 35
  
- Presidenta: Ana Pérez Tórtola
  
- Magistrades:
  
· Purificación Martorell Zulueta
  
· Sonia Mollá Nebot
  
València, 21 de gener de 1999
  
La Secció Sisena d'aquesta Audiència Provincial, integrada per les persones anotades al marge, sent-ne ponent Purificación Martorell Zulueta, ha vist aquest rotlle d'apel·lació 1.191/1997, contra la sentència dictada el 4 de novembre de 1997 en les actuacions número 5 de qualificació de fallida 341/1993, del Jutjat de Primera Instància número 1 de Quart de Poblet (València).
  
Han sigut parts en el recurs, com a apel·lant, Turmotor, SL, representat pel procurador dels tribunals Emilio Sanz Osset, sota la direcció lletrada de Francisco García Vicent, i, com a part apel·lada, Voith Ibérica, SA, representada per la procuradora dels tribunals Consuelo Gomis Segarra, sota la direcció lletrada de Francisco Nieves Ferero, i igualment, com a part apel·lada, el ministeri fiscal, l'advocat de l'estat, Fogasa, Tresoreria General de la Seguretat Social i l'entitat Caixa Leasing, SA.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol, decideix:
  
Primer
  
Estimar el recurs d'apel·lació formulat per la representació de Turmotor, SL, contra la sentència de 4 d'abril de 1997, i amb la declaració de la nul·litat de les actuacions practicades des de la provisió de 27 de març de 1996, retornar les actuacions al Jutjat de Primera Instància número 1 de Quart de Poblet a fi que procedisca a la continuació de l'expedient pels tràmits iniciats en el seu dia d'acord amb el procediment incidental, done trasllat a la fallida de l'exposició de la sindicatura pel terme de sis dies, i que continue a través dels tràmits fins a dictar la corresponent resolució de fons, sense perjudici de la conservació dels actes processals que hagueren romàs invariables si no s'haguera produït la infracció determinant de la nul·litat.
  
Segon
  
No escau fer un pronunciament pel que fa a costes ni en la instància ni en aquesta alçada, de manera que cada una de les parts suportarà les pròpies i les comunes per la meitat.
  
Així ho acordem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Fogasa, Tresoreria General de la Seguretat Social i l'entitat Caixa Leasing, SA.